Jubilejna hra w Radworju
Prěnje koparske mustwo ST 1922 Radwor hraje jutře wot popołdnja štyrjoch přećiwo regionalnemu koparskemu ligistej BSG Chemiji Lipsk. Budźe to koparski duel we wobłuku swjedźenskeho lěta. Dalše koparske hry:
02.07. 16:00 ST 1922 Radwor –
BSH Chemija Lipsk
02.07. 17:00 Biskopičanske KT –
Slovan Liberec
03.07. 12:30 Biskopičanske KT –
BSG Chemija Lipsk
08.07. 18:30 Biskopičanske KT –
Radebeulski BC
08.07. 19:00 FC Energija Choćebuz –
Hertha BSC
Satkulabičtura startuje
Lětušu bičwolejbulowu turu serbskeho młodźinskeho sćelaka Radija Satkula zahaja póndźelu we Worklecach. Mustwa zetkaja so w 17.30 hodź., hrać budźe so na dwěmaj hrajnišćomaj wot 18 hodź. Mustwa, kotrež chcedźa so na wulkim finalu kónc awgusta w Miłoćicach wobdźělić, dyrbja znajmjeńša na jednej ze šěsć stacijow do kónčneho wurisanja sobu hrać.
04.07.22 Worklecy / 1. stacija
11.07.22 Budyšin / 2. stacija
18.07.22 Kulow / 3. stacija
25.07.22 Hórki / 4. stacija
01.08.22 Konjecy / 5. stacija
08.08.22 Pančicy / 6. stacija
15.08.22 Róžant / 7. stacija
22.08.22 Miłoćicy / finale
Přihoty za běh zaběželi
Plijberg. Po tym zo běchu předwčerawšim, wutoru, poslednje skupinske hry na tuchwilu so wotměwacej europeadźe w Korutanskej wuhrali, móžachu sej koparske mustwa wčera mału přestawku popřeć. Srjeda, pjaty oficialny dźeń lětušeho koparskeho turněra europskich narodnych mjeńšin, steješe cyle w znamjenju mjezsobneje wuměny.
Tak wotmě so wčera na hłownym torhošću w Plijbergu (Bleiburg) kulturny dźeń, na kotrymž předstaji wšitke 19 mustwow swoju rěč a kulturu bliže. Program zahajichu Korutanscy Słowjency z wustupom dźěći domoródneje ludoweje šule, kiž zanošowachu słowjenske kaž tež němske pěsnje. Na to slědowace kulturne přinoški wopřijimachu wideja, wšelke spěwy abo reje jednotliwych narodnych mjeńšin. Předewšěm stawizny w tym zwisku bliže wobswětlichu. Najmjeńša ludowa skupina na lětušej europeadźe su Cymbrojo z Italskeje. Jich rěč wobknježi jenož hišće něhdźe 400 do 1 000 ludźi. Najwjetšu ličbu přisłušnikow maja Němcy z Južneho Tirola. Po oficialnych datach je jich něhdźe 350 000.
Hdyž swjeća spočatk septembra w Radworju 100 lět ST 1922 Radwor, potom budźe jubilejna hra Radworskich koparjow přećiwo BSG Chemiji Lipsk hižo w młódšich sportowych stawiznach zapisana. Što maja nimo toho w Radworju hišće planowane, wo tym je so Julien Glücklich z dołholětnym čłonom towarstwa ST 1922 Radwor Nicom Bušu rozmołwjał. Hižo styri lěta dźěła Radworčan w předsydstwje, na dalše styri lěta je wón woleny.
Hdy sće započinali stolětny jubilej planować, kak a z kim?
N. Buša: Wězo smy hižo dołho wo tutym jubileju rěčeli, to pak we wěstych skupinach a tam jenož z wěstymi ludźimi. Konkretne plany nastachu w septembru 2021. Tam bu organizaciski komitej z pjeć čłonami wutworjeny. Mjeztym smy šesćo. Zetkamy so we wěstych wotstawkach. Tam potom wo aktualnych wěckach rěčimy, kiž dyrbimy runje organizować.
Kotre zarjadowanja su planowane a hdy budu so wone wotměć?
Serbscy koparjo su we wčerawšej poslednjej hrě skupinskeje fazy na europeadźe pola Korutanskich Słowjencow sylny wukon pokazali a so wěsće za štwórtkowne štwórćfinale kwalifikowali.
Zestawa: Boese – Bossens (77. G. Zahrodnik), Wałda, Woko, L. Zahrodnik (58. M. Zahrodnik). Hrjehor (64. Domaška), Krahl, Šuliš, Krawčik (59. Brühl), Kobelt, Bogusz (59. Rinca)
W Žitarej vsy (Sittersdorf) wotmě so za serbskich koparjow wčera popołdnju poslednja skupinska hra. Za serbsku wubranku bě to zdobom wažna hra wo kwalifikaciju za štwórćfinale, a to přećiwo mustwu Romow z Madźarskeje, kiž tworja zdobom najwjetšu etnisku skupinu w swojim kraju, něhdźe 200 000 přisłušnikow tam maja. Romojo běchu tohorunja, kaž łužiscy koparjo, wobě skupinskej hrě dobyli.
Wobaj cyłkaj startowaštej angažowanej do hry. Ta pak bě dominowana wot tójšto dwubojow a tež foulow, kotrež sudnik w hrě z někotrymi žołtymi kartami pochłosta. Trenar mustwa Romow dósta samo žołto-čerwjenu kartu.
Zestawa Serbskeho mustwa: Boesse – L. Zahrodnik, Woko (60. Wałda), M. Zahrodnik, Bossens, Hrjehor, Šołta (60. Dietrich), Lobeda, Krawčik (46. Domaška), Młynk (70. G. Zahrodnik), Rinza (79. Krötel)
SJ Chrósćicy II –
Hlinowski SC 0:4 (0:2)
Zestawa domjacych: Kola – Klimant (51. B. Donat), M. Donat, L. Zahrodnik, Sćapan, G. Zahrodnik, Domaška, Mark (77. Dórnik), Šołta (85. Čornak), J. Donat, Liznar
Při wysokich temperaturach honjachu Chróšćenjo we wokrjesnej lize hišće raz za poslednimi dypkami, a to přećiwo hosćom z Hlinowca. Wobě mustwje njehraještej hižo wo postup abo zestup a móžeštej bjez ćišća wustupować.
ST Marijina hwězda – TSV Wachau 2:5 (2:1)
Zestawa domjacych: Matik – R. Cyž, Hawš, Kreuz (71. Hoge), Lipič, Ch. Cyž, Wróbl, Pjetaš, Jurš, Lugge (54. Langer), Pakoßnick (25. Schmidt)
Wuchadna situacija do poslednjeje hry sezony we wokrjesnej wyšej lize za Pančičanow bě jasna. Chowancy trenarja Boda Pjetaša wočakowachu mustwo z Wachauwa a dyrbjachu tutu partiju na kóždy pad dobyć. Nimo toho dyrbještej w samsnym času cyłkaj z Kinsporka/Łužnicy abo Łaza/Běłeho Chołmca přěhrać. Dobyće pak so domjacemu, klóšterskemu mustwu njeporadźi, hačrunjež běše jara derje startowało.
mlt_Latn ces_Latn cym_Latn ron_Latn nno_Latn epo_Latn nno_Latn ron_Latn nno_Latn knc_Latn szl_Latn sot_Latn lug_Latn szl_Latn bos_Latn bos_Latn nya_Latn bos_Latn bos_Latn lit_Latn lit_Latn szl_Latn ces_Latn szl_Latn szl_Latn szl_Latn szl_Latn szl_Latn twi_Latn szl_Latn slk_Latn szl_Latn szl_Latn slk_Latn lim_Latn szl_Latn cat_Latn szl_Latn tur_Latn lim_Latn szl_Latn